CELEX: 61978CJ0217
Language: el
Date: 1979-06-28 00:00:00
Title: Απόφαση του Δικαστηρίου (πρώτο τμήμα) της 28ης Ιουνίου 1979. # SA Nicolas Corman & Fils κατά Hauptzollamt Aachen-Süd. # Αίτηση για την έκδοση προδικαστικής αποφάσεως: Finanzgericht Düsseldorf - Γερμανία. # Διάθεση αποθεματοποιημένου βουτύρου. # Υπόθεση 217/78.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
      της 28ης Ιουνίου 1979 (
            *1
         )
      
      Αντικείμενο της υποθέσεως:
      Αίτηση του Finanzgericht του Ντύσσελντορφ προς το Δικαστήριο για την έκδοση προδικαστικής αποφάσεως ως προς την ερμηνεία του κανονισμού 1259/72 της Επιτροπής της 16ης Ιουνίου 1972 (Abl 1972, L 139, σ. 18) και του κανονισμού 232/75 του Συμβουλίου της 30ής Ιανουαρίου 1975 (Abl 1975, L 24, σ. 45) για την εφαρμογή του ευνοϊκού δασμολογικού καθεστώτος που προβλέπει ο κανονισμός αυτός στο εξ αποθεμάτων προερχόμενο συμπυκνωμένο βούτυρο.
      Διατακτικό της αποφάσεως:
      ΤΟ ΔΙΚΑΣΤΗΡΙΟ (πρώτο τμήμα)
      Αποφαίνεται:
      
                
            
            
               Η οριστική εφαρμογή των μειωμένων εξισωτικών ποσών που προβλέπονται από το άρθρο 20 του κανονισμού (ΕΟΚ) 1259/72 της Επιτροπής της 16ης Ιουνίου 1972 και από το άρθρο 20 του κανονισμού (ΕΟΚ) 232/75 της Επιτροπής της 30ής Ιανουαρίου 1975, προϋποθέτει ότι το οικείο εμπόρευμα έχει, ιδίως ενόψει του προορισμού του, τη μειωμένη αξία που του αποδίδεται δυνάμει των κανονισμών αυτών.
            
         
                
            
            
               Καθόσον ο εισαγωγέας δεν απέδειξε, μέσα στην προβλεπόμενη από το άρθρο 6 των ίδιων κανονισμών προθεσμία ότι το εμπόρευμα είχε τον προορισμό, από τον οποίο εξαρτάται η μείωση των εξισωτικών ποσών, η επακολουθούσα διόρθωσή τους έχει ως νομική βάση τους γενικούς κανόνες που διέπουν το σύστημα των νομισματικών εξισωτικών ποσών όπως θεσπίζεται με τον κανονισμό 874/71 του Συμβουλίου της 12ης Μαΐου 1971.
            
         (
            *1
         )	Γλώσσα διαδικασίας: η γερμανική.